ai4bharat/Pralekha huggingface dataset:
অসামরিকবিমানপরিবহণমন্ত্রক
অন্তর্দেশীয় বিমান চলাচল শুরু হওয়ার পর ১ কোটির বেশি যাত্রী বিমান পরিবহনের সুযোগ গ্রহণ করেছেন
নয়াদিল্লী, ২৫ সেপ্টেম্বর, ২০২০
২৫শে মে থেকে অন্তর্দেশীয় বিমান চলাচল শুরু হওয়ার পর ১ কোটির বেশি যাত্রী ১ লক্ষ ৮ হাজার ২১০টি উড়ানে যাওয়া-আসা করেছেন। অসামরিক বিমান চলাচল দপ্তরের প্রতিমন্ত্রী শ্রী হরদীপ সিং পুরি এই তথ্য জানিয়ে বলেছেন অন্তর্দেশীয় বিমান চলাচলে যাত্রী পরিবহনের পরিমান ক্রমশ বাড়ছে। খুব শীঘ্রই প্রাক-কোভিড সময়ে যাত্রী পরিবহনের মতোই বিমানে যাত্রী সংখ্যা বৃদ্ধি পাবে। আত্মনির্ভর ভারত অভিযানের দিকে আরও একধাপ এগোনোয় তিনি সংশ্লিষ্ট সব পক্ষকেই অভিনন্দন জানিয়েছেন।
মন্ত্রী জানিয়েছেন ২৪শে সেপ্টেম্বরের হিসেব অনুযায়ী ১ হাজার ৩৯৩টি বিমানে ১ লক্ষ ১৯ হাজার ৭০২ জন যাত্রী বিভিন্ন গন্তব্যের দিকে রওনা হয়েছেন এবং এই সময়ে ১ হাজার ৩৯৪টি বিমানে ১ লক্ষ ২১ হাজার ১২৬ জন যাত্রী তাঁদের গন্তব্যে পৌঁছেছেন। দেশের বিমান বন্দরগুলি ২ লক্ষ ৪০ হাজার ৮২৮ জন যাত্রী প্রতিদিন ব্যবহার করছেন।
কোভিড-১৯ মহামারীর প্রেক্ষিতে ২৫শে মার্চ থেকে বাণিজ্যিক বিমান চলাচল বন্ধ হয়ে যায়। ২ মাস পর ২৫শে মে থেকে বিমান পরিষেবা আবারও শুরু হয়েছিল।
CG/CB/NS
(Visitor Counter : 128
প্রধানমন্ত্রীরদপ্তর
প্রধানমন্ত্রী এবং আফগানিস্তানের রাষ্ট্রপতির মধ্যে শুভেচ্ছা বিনিময়
নতুন দিল্লি, ২৪ মার্চ ২০২০
প্রধানমন্ত্রী শ্রী নরেন্দ্র মোদী গতকাল টেলিফোনে আফগানিস্তানের রাষ্ট্রপতি আশরফ ঘানির সঙ্গে কথা বলেছেন। উভয় নেতাই নভরোজ উপলক্ষে পারস্পরিক শুভেচ্ছা বিনিময়ের পাশাপাশি জানিয়েছেন, এটি শুধু উৎসবই নয় দুই দেশের মধ্যে ঐতিহ্য এবং সাংস্কৃতিক সম্পর্কের প্রতিচ্ছবি।
উভয় নেতাই কভিড- ১৯ সংক্রমনের জেরে উদ্ভুত উদ্বেগজনক পরিস্থিতি পর্যালোচনা করেন এবং পারস্পরিক সহযোগিতা সুদৃঢ় করার বিষয়ে পুনরায় অঙ্গীকারবদ্ধ হন।
CG/SS
(Visitor Counter : 111
প্রতিরক্ষামন্ত্রক
দ্বিতীয় প্রকল্প হিসেবে 'হিমগীরি'কে জলে ভাসানো হল
কলকাতা, ১৪ ডিসেম্বর, ২০২০
কলকাতার গার্ডেনরিচ শিপবিল্ডার্স অ্যান্ড ইঞ্জিনিয়ার্স লিমিটেডের পক্ষ থেকে আজ হিমগীরি নামক জাহাজকে জলে ভাসানো হয়েছে।এই সংস্থার সাথে চুক্তি হওয়া তিনটি প্রকল্পের মধ্যে এটি ছিল প্রথম। আজকের এই অনুষ্ঠানে প্রধান অতিথি হিসেবে উপস্থিত ছিলেন চিফ অফ ডিফেন্স স্টাফ জেনারেল বিপিন রাওয়াত। ঐতিহ্য অনুযায়ী বেদ পাঠ করে শ্রীমতি মধুলিকা রাওয়াত জাহাজ জলে ভাসানোর কর্মসূচির সূচনা করেন।জাহাজ নির্মাণকারী সংস্থা গার্ডেনরিচ শিপবিল্ডার্স অ্যান্ড ইঞ্জিনিয়ার্স এর পক্ষ থেকে ইতিমধ্যেই ১০০ টিরও বেশি জাহাজ নির্মাণ করে জলে ভাসানো হয়েছে। পি-১৭-এ জাতীয় আধুনিক মানের জাহাজ নির্মাণের ক্ষেত্রে এই সংস্থাটি তাদের দক্ষতার পরিচয় দিয়েছে। এই জাতীয় বৃহত্তম জাহাজ যা গ্যাস টারবাইন যুক্ত তা এই সংস্থাটি প্রথম নির্মাণ করেছে। এটি আত্মনির্ভর ভারতের একটি পরিকল্পনা বলে জানানো হয়েছে। যার ৮০ শতাংশ যন্ত্রপাতি এ দেশের বিভিন্ন সংস্থা তৈরি করেছে।
শিল্পওবাণিজ্যমন্ত্রক
ভারত ও আমেরিকার মধ্যে দ্বিপাক্ষিক বাণিজ্যিক বৈঠক
নয়াদিল্লি, ০৬ মে, ২০১৯
গতকাল নতুন দিল্লীতে ভারত ও আমেরিকার মধ্যে দ্বিপাক্ষিক বাণিজ্যিক বৈঠক অনুষ্ঠিত হয়েছে। বৈঠকে উপস্হিত ছিলেন কেন্দ্রীয় বাণিজ্য, শিল্প ও অসামরিক বিমান পরিবহম মন্ত্রী সুরেশ প্রভু এবং আমেরিকার বাণিজ্য সচিব উইলব্রার রোস।
শ্রী প্রভু এবং উইলব্রার রোস উভয়েই ভারত ও আমেরিকার মধ্যে বাণিজ্যিক ও ব্যবসায়িক ক্ষেত্রে দৃঢ়, গতিশীল সম্পর্কের প্রশংসা করেন। ২০১৮ সালে দু-দেশের মধ্যে বাণিজ্যিক ক্ষেত্রে উল্লেখযোগ্য সাফল্যের জন্য সন্তোষ প্রকাশ করেন তাঁরা। ২০১৭ সালে দু-দেশের মধ্যে যেখানে ১২৬ বিলিয়ন মার্কিন ডলার অর্থ বাণিজ্য ও পরিষেবা সম্ভব হয়েছিল, ২০১৮ সালে তা ১২.৬ শতাংশ বৃদ্ধি পেয়ে ১৪২ বিলিয়ন মার্কিন ডলারে পৌঁছায়।
ইন্দো-প্যাসিফিক বিজনেস ফোরাম অ্যান্ড মিশন ইনিশিয়েটিভ ২০১৯ দিল্লীতে অনুষ্ঠিত হওয়ায় ভারত তার প্রশংসা করে। এই ফোরাম সমস্ত ডিসট্রিবিউটার, প্রতিনিধি এবং অংশীদারিদের একত্রিত করেছে, যাতে তাদের ব্যবসায়িক লেনদেন বৃদ্ধি পায়। আগামী ৮-১৯ মে সারা দেশজুড়ে এই ফোরামের বাণিজ্য বৈঠক অনুষ্ঠিত হবে।
বৈঠকে নতুন দেশীয় ক্ষুদ্র ব্যবসায়ী সংগঠন ভারত-আমেরিকার ছোট, মাঝারি ব্যবসায়িক সংগঠন উপস্হিত ছিল। ব্যবসায়ের উন্নতি ও বৃদ্ধির বিভিন্ন দিক নিয়ে বৈঠকে আলোচনা হয়। সরকারি এবং বাণিজ্যিক প্রতিষ্ঠানগুলির মধ্যে বাণিজ্যিক সহযোগিতা বৃদ্ধি এবং দ্বিপাক্ষিক সম্পর্ক বৃদ্ধির ক্ষেত্রে সহমত পোষন করেছে দু-দেশ।
CG/SS /NS
(Visitor Counter : 111
প্রধানমন্ত্রীরদপ্তর
তামিলনাড়ুতে জলে ডুবে যুবাদের মৃত্যুর ঘটনায় প্রধানমন্ত্রীর শোকপ্রকাশ
নয়াদিল্লী, ৬ জুন, ২০২২
প্রধানমন্ত্রী শ্রী নরেন্দ্র মোদী তামিলনাডু়র কুড্ডালোরে জলে ডুবে যুবাদের মৃত্যুর ঘটনায় গভীর শোকপ্রকাশ করেছেন।
প্রধানমন্ত্রী কার্যালয় থেকে এক ট্যুইট বার্তায় বলা হয়েছে ; “তামিলনাডু়র কুড্ডালোরে জলে ডুবে যুবাদের মৃত্যুর ঘটনায় আমি শোকাহত। এই দুঃখের সময় শোকাহত পরিবারের প্রতি আমার সমবেদনা : প্রধানমন্ত্রী।”
CG/SS/NS
(
প্রধানমন্ত্রীরদপ্তর
প্রধানমন্ত্রী তেসরা ফেব্রুয়ারি বিশ্ব শান্তির জন্য কৃষ্ণগুরু একনাম অখন্ড কীর্তনে অংশ নেবেন
নয়াদিল্লি, ০১ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী তেসরা ফেব্রুয়ারি বিকেল সাড়ে ৪টেয় ভিডিও কনফারেন্সিং-এর মাধ্যমে অসমের বরপেটায় বিশ্ব শান্তির জন্য কৃষ্ণগুরু সেবাশ্রমে আয়োজিত কৃষ্ণগুরু একনাম অখন্ড কীর্তনে অংশ নেবেন। প্রধানমন্ত্রী কৃষ্ণগুরু সেবাশ্রমের ভক্তদের উদ্দেশ্যে ভাষণ দেবেন।
পরমগুরু কৃষ্ণগুরু ঈশ্বর ১৯৭৪ সালে অসমের বরপেটার নসত্র গ্রামে কৃষ্ণগুরু সেবাশ্রম প্রতিষ্ঠা করেছিলেন। তিনি মহা বৈষ্ণব মনোহর দেবের নবম বংশধর যিনি মহান বৈষ্ণব সন্ত শ্রী শঙ্করদেবের অনুগামী ছিন। বিশ্ব শান্তির জন্য ৬ জানুয়ারি থেকে কৃষ্ণগুরু সেবাশ্রমে একমাস ব্যাপি কৃষ্ণগুরু একনাম অখন্ড কীর্তনের আয়োজন করা হয়েছে।
PG/PM/NS
(
কর্মী, জন-অভিযোগএবংপেনশনমন্ত্রক
কেন্দ্রশাসিত জম্মু-কাশ্মীর ও লাদাখে সুপ্রশাসনের লক্ষ্যে আঞ্চলিক সম্মেলনের উদ্বোধন করলেন শ্রী জিতেন্দ্র সিং
নয়াদিল্লি, ১৫ নভেম্বর, ২০১৯
জম্মু-কাশ্মীর ও লাদাখে সুপ্রশাসনের লক্ষ্যে কেন্দ্রের প্রশাসনিক সংস্কার ও জনঅভিযোগ দপ্তর জম্মু-কাশ্মীর ও লাদাখ প্রশাসনের সঙ্গে যৌথ উদ্যোগে জম্মুতে দু’দিনের এক সম্মেলনের আয়োজন করেছে। আজ এই সম্মেলনের সূচনা হয়েছে। উত্তর-পূর্বাঞ্চল উন্নয়ন দপ্তর , প্রধানমন্ত্রীর দপ্তর, কর্মী, জনঅভিযোগ ও পেনশন, আণবিক শক্তি এবং মহাকাশ দপ্তরের প্রতিমন্ত্রী ডঃ জিতেন্দ্র সিং, জম্মু-কাশ্মীরের উপ-রাজ্যপাল শ্রী জি সি মুর্মু যৌথভাবে এই সম্মেলনের উদ্বোধন করেন। ডঃ সিং বলেন, নবগঠিত দুটি কেন্দ্রশাসিত অঞ্চল ৩১শে অক্টোবর আত্মপ্রকাশ করার পর এই ধরনের সম্মেলন এই প্রথম। প্রধানমন্ত্রী শ্রী নরেন্দ্র মোদীর নেতৃত্বে যেসব উদ্যোগগুলি নেওয়া হয়েছে এটি তার একটি নিদর্শন।
জম্মু-কাশ্মীরের উপ-রাজ্যপাল শ্রী জি সি মুর্মু বলেন, জম্মু-কাশ্মীর ও লাদাখ কেন্দ্রশাসিত অঞ্চলগুলি নতুন সুযোগ পেয়েছে, আর আমাদের নতুন নতুন চ্যালেঞ্জের মোকাবিলার জন্য নানা পন্থাপদ্ধতি নির্ধারণ করতে হবে। ভারতবর্ষের গণতন্ত্র বিশ্বে সর্ববৃহৎ। নাগরিকদের চাহিদা পূরণে সরকার এখানে নির্ণায়কের ভূমিকা পালন করে থাকে। সময়ের পরিবর্তনের সঙ্গে সঙ্গে নতুন নতুন চ্যালেঞ্জের মোকাবিলায় পুরনো আইন ও পন্থাপদ্ধতির পরিবর্তন প্রয়োজন।
লাদাখের উপ-রাজ্যপাল শ্রী আর কে মাথুর ভিডিও কনফারেন্সের মাধ্যমে তাঁর ভাষণে বলেন, এই সম্মেলনে অংশগ্রহণকারী ১৯টি রাজ্য ও চারটি কেন্দ্রশাসিত অঞ্চলের সামগ্রিক শিক্ষা ও অভিজ্ঞতায় নতুন এই দুটি কেন্দ্রশাসিত অঞ্চল লাভবান হবে।
জম্মু-কাশ্মীরের মুখ্য সচিব শ্রী বি ভি আর সুব্রহ্মনিয়ম এবং কর্মী ও প্রশিক্ষণ এবং প্রশাসনিক সংস্কার ও জনঅভিযোগ দপ্তরের সচিব শ্রী সি চন্দ্রমৌলি উদ্বোধনী অধিবেশনে ভাষণ দেন। শ্রী চন্দ্রমৌলি বলেন, সংস্কার, বাস্তবায়ন ও পরিবর্তন – এটি কেন্দ্রীয় সরকারের মন্ত্র। ‘ন্যূনতম সরকার, সর্বোচ্চ প্রশাসন’ দেওয়াই আমাদের লক্ষ্য। জম্মু-কাশ্মীরের মুখ্য সচিব শ্রী সুব্রহ্মনিয়ম বলেন, জম্মু-কাশ্মীর একটি সম্ভাবনাময় অঞ্চল, আর এই কর্মশালা সেই সম্ভাবনাকে বাস্তবায়নের সূচনা করবে।
প্রশাসনিক সংস্কার ও জনঅভিযোগ দপ্তরের অতিরিক্ত সচিব শ্রী ভি শ্রীনিবাস জানান, গত আগস্ট মাস থেকে তাঁর দপ্তর তিনটি প্রতিনিধিদলকে এই অঞ্চলে পাঠিয়েছে। জম্মুতে আয়োজিত এই সম্মেলনটির পরে আগামী ৩০ তারিখ ‘এক ভারত শ্রেষ্ঠ ভারত’ শীর্ষক সম্মেলনে জলশক্তি ও বিপর্যয় ব্যবস্থাপনা সংক্রান্ত নানা বিষয় নিয়ে আলোচনা হবে।
ডিজিটাল পদ্ধতিতে প্রশাসন, নাগরিক-কেন্দ্রিক প্রশাসন ও কর্মী সংক্রান্ত প্রশাসন দপ্তরের ক্ষমতা বৃদ্ধি সংক্রান্ত বিষয় নিয়ে এই সম্মেলনে জাতীয় ও রাজ্যস্তরের বিভিন্ন সংগঠন আলোচনায় অংশগ্রহণ করে। এই সম্মেলনের সমাপ্তি অধিবেশনে ‘সুশাসন সঙ্কল্প : জম্মু ঘোষণা’ গ্রহণ করা হবে।
১৯টি রাজ্য ও চারটি কেন্দ্রশাসিত অঞ্চলের প্রতিনিধিরা এই সম্মেলনে অংশগ্রহণ করেন। ই-প্রশাসন, স্বচ্ছ, দায়বদ্ধ ও জনমুখী প্রশাসনের লক্ষ্যে এই সম্মেলন গুরুত্বপূর্ণ ভূমিকা পালন করবে।
CG/CB/DM
(Visitor Counter : 128
প্রধানমন্ত্রীরদপ্তর
প্রধানমন্ত্রী ভারতীয় জনঔষধি পরিযোজনা দরিদ্র এবং মধ্যবিত্ত শ্রেণীর জন্য উল্লেখযোগ্য সাশ্রয় নিশ্চিত করেছে : প্রধানমন্ত্রী
নয়াদিল্লি, ১৯ এপ্রিল, ২০২৩
প্রধানমন্ত্রী শ্রী নরেন্দ্র মোদী প্রধানমন্ত্রী ভারতীয় জনঔষধি পরিযোজনা কেন্দ্রে জি-২০ প্রতিনিধিদলের পরিদর্শনে সন্তোষ প্রকাশ করেছেন।
কেন্দ্রীয় মন্ত্রী ডঃ মনসুখ মাণ্ডব্যর একটি ট্যুইটের জবাবে প্রধানমন্ত্রী ট্যুইট করেছেন :
“প্রধানমন্ত্রী ভারতীয় জনঔষধি পরিযোজনা একটি ঐতিহাসিক উদ্যোগ যার লক্ষ্য সুলভে স্বাস্থ্য পরিষেবা নিশ্চিত করা। এতে দরিদ্র এবং মধ্যবিত্ত শ্রেণীর জন্য উল্লেখযোগ্য সাশ্রয় নিশ্চিত হয়েছে। দেখে খুশি যে মাননীয় জি-২০ প্রতিনিধিগণ এই কর্মসূচির বৈশিষ্ট্যগুলি দেখার সুযোগ পেলেন।”
PG/AP/DM
(
কেন্দ্রীয়মন্ত্রিসভা
ব্যাঙ্ক বহির্ভূত আর্থিক প্রতিষ্ঠান/আবাসন অর্থ সহায়তা সংস্থাগুলির লিক্যুইডিটি বাবদ আর্থিক বোঝা কমাতে মন্ত্রিসভা বিশেষ লিক্যুইডিটি কর্মসূচিতে অনুমোদন দিল
নয়াদিল্লি, ২০ মে, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা ব্যাঙ্ক বহির্ভূত আর্থিক প্রতিষ্ঠান/আবাসন অর্থ সহায়তা সংস্থাগুলির জন্য কেন্দ্রীয় অর্থ মন্ত্রকের পক্ষ থেকে যে নতুন লিক্যুইডিটি কর্মসূচি চালুর প্রস্তাব দেওয়া হয়েছিল, আজ তা অনুমোদন করেছে। নতুন এই কর্মসূচি চালুর উদ্দেশ্য হ’ল – ব্যাঙ্ক বহির্ভূত আর্থিক প্রতিষ্ঠান এবং আবাসন অর্থ সহায়তা সংস্থাগুলির লিক্যুইডিটি বা নগদ অর্থের যোগান বাড়ানো।
নতুন এই কর্মসূচি রূপায়ণে সরকারের খরচ ধরা হয়েছে ৫ কোটি টাকা। এই অর্থ স্পেশাল পার্পাস ভেহিকেল বা বিশেষ উদ্দেশ্য-সাধক কর্মসূচির ক্ষেত্রে আর্থিক সহায়তায় কাজে লাগানো হবে। এই ৫ কোটি টাকা খরচ ছাড়া সংশ্লিষ্ট কর্মসূচিটি রূপায়ণে সরকারের অন্য কোনও খরচ নেই। লিক্যুইডিটি বা নগদ অর্থের যোগানের ক্ষেত্রে ব্যাঙ্ক বহির্ভূত আর্থিক প্রতিষ্ঠান ও আবাসন অর্থ সহায়তা সংস্থাগুলির জন্য গ্যারান্টি মানি হিসাবে সর্বোচ্চ সীমা স্থির হয়েছে ৩০ হাজার কোটি টাকা।
সরকারের পক্ষ থেকে বিশেষ অর্থ যোগান কর্মসূচির মাধ্যমে ব্যাঙ্ক বহির্ভূত আর্থিক প্রতিষ্ঠান এবং আবাসন অর্থ সহায়তা সংস্থাগুলির নগদের অভাব মেটাতে একটি ফ্রেমওয়ার্ক গঠনের প্রস্তাব করা হয়েছে। বিশেষ এই কর্মসূচির মাধ্যমে ব্যাঙ্ক বহির্ভূত আর্থিক প্রতিষ্ঠানগুলির নিজস্ব সম্পদ তহবিল খাতে অর্থের যে ঘাটতি রয়েছে, তা মেটানোর চেষ্টা করা হবে। সংস্থাগুলির সিকিউরিটির ব্যবস্থা করবে কেন্দ্রীয় সরকার এবং এই সিকিউরিটি বাবদ জমাকৃত অর্থ ভারতীয় রিজার্ভ ব্যাঙ্কের হেফাজতে থাকবে। সমগ্র কর্মসূচিটি পরিচালনা করবে আর্থিক পরিষেবা দপ্তর। দপ্তরের পক্ষ থেকে শীঘ্রই কর্মসূচি সংক্রান্ত বিস্তারিত নীতি-নির্দেশিকা জারি করা হবে। উল্লেখ করা যেতে পারে, ২০২০-২১ – এর বাজেটে ব্যাঙ্ক বহির্ভূত আর্থিক প্রতিষ্ঠান এবং আবাসন অর্থ সহায়তা সংস্থাগুলির জন্য অতিরিক্ত নগদ চাহিদা মেটাতে বিশেষ কর্মসূচি গ্রহণ করা হবে। কেন্দ্রীয় সরকার এবং রিজার্ভ ব্যাঙ্কের পক্ষ থেকে এখনও পর্যন্ত নগদের চাহিদা মেটাতে যে সমস্ত পদক্ষেপ গ্রহণ করা হয়েছে, তার পাশাপাশি, বিশেষ এই লিক্যুইডিটি সংক্রান্ত কর্মসূচিটি পরিপূরক হিসাবে কাজ করবে। তাই মনে করা হচ্ছে, এই কর্মসূচিটি কার্যকর হলে ব্যাঙ্ক বহির্ভূত আর্থিক প্রতিষ্ঠান/আবাসন অর্থ সহায়তা সংস্থা/মিউচ্যুয়াল ফান্ড প্রতিষ্ঠানগুলির ঋণ প্রদান ক্ষমতা বৃদ্ধি পেলে তা অর্থনীতির গতি ত্বরান্বিত করতে সহায়ক হবে।
(CG/BD/SB
মন্ত্রিসভারঅর্থনৈতিকবিষয়সংক্রান্তকমিটি
২০২১-২২ অর্থবর্ষে ফসফোটিক এবং পটাশিক  সারের জন্য পরিপোষক ভিত্তিক ভর্তুকির হার অনুমোদন কেন্দ্রীয় মন্ত্রিসভার
নয়াদিল্লী, ১৬ জুন, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার অর্থনৈতিক বিষয়ক কমিটির বৈঠকে ২০২১-২২ অর্থবর্ষে ফসফোটিক এবং পটাশিক  সারের জন্য পরিপোষক ভিত্তিক ভর্তুকির  হার অনুমোদন করা হয়েছে। এনবিএস-এর অনুমোদিত হার নিয়ে যেদিন বিজ্ঞপ্তি জারি হবে সেদিন থেকেই তা কার্যকর হবে। বিভিন্ন সারের ক্ষেত্রে প্রতি কেজি হিসেবে ভর্তুকির পরিমাণ হল :
নাইট্রোজেনের জন্য ১৮.৭৮৯ টাকা, ফসফরাসের জন্য ৪৫.৩২৩ টাকা, পটাসের জন্য ১০.১১৬ টাকা এবং সালফারের জন্য ২.৩৭৪ টাকা।
কেন্দ্র ইউরিয়া এবং ২২ রকমের পি অ্যান্ড কে সার কৃষকদের কাছে ভর্তুকি মূল্যে সরবরাহ করে। ২০১০ সালের পয়লা এপ্রিল থেকে এনবিএস যোজনায় পি অ্যান্ড কে সারের ভর্তুকি নির্ধারিত হয়। কৃষক বান্ধব নীতি অনুযায়ী সরকার কৃষকদের কাছে স্বল্প মূল্যে পি অ্যান্ড কে সার সরবরাহ করে। সার কোম্পানীগুলি এই ভর্তুকি পেয়ে থাকে যাতে কৃষকদের স্বল্প মূল্যে সার সরবরাহ করা যায়।
বিগত কয়েক মাস ধরে ডিএপি এবং অন্যান্য পি অ্যান্ড কে সারের কাঁচামালের আন্তর্জাতিক মূল্য যথেষ্ট বৃদ্ধি পেয়েছে। আন্তর্জাতিক বাজারে তাই ডিএপি-র দাম বেড়েছে। এসব সত্ত্বেও প্রথমদিকে ভারতে ডিএপি-র দাম বেশি বাড়ানো হয়নি। তবে কিছু কিছু সংস্থা এই অর্থবর্ষের শুরুতে ডিএপি-র দাম বাড়িয়েছে। সরকার কৃষকদের কথা বিবেচনা করে ডিএপি সহ পি অ্যান্ড কে সারের বর্দ্ধিত মূল্যের বোঝা যাতে কৃষকদের ওপর না পরে তার জন্য প্রয়োজনীয় পদক্ষেপ নিয়েছে। প্রথম পদক্ষেপ হিসেবে সব সার উৎপাদক সংস্থাগুলিকে বলা হয়েছে কৃষকরা যাতে যথাযথ সার পান তা নিশ্চিত করতে হবে। সরকার এই পরিস্থিতির দিকে নজর রেখে চলেছে।
ডিএপি-র মূল্য প্রসঙ্গে সরকার সার কোম্পানীগুলিকে তাদের মজুত থাকা ডিএপি পুরনো হারে বিক্রির নির্দেশ দিয়েছে। এছাড়াও কৃষক সহ দেশের নাগরিকরা কোভিড মহামারীর দ্বিতীয় ঢেউয়ে সমস্যার মধ্যে থাকায় সরকার বিভিন্ন প্যাকেজ ঘোষণা করেছে। ডিএপি-র দাম ভারতে বেড়ে যাওয়ায় কৃষকদের মধ্যে যে সমস্যা তৈরি হয়েছে সেটি দূর করতে কেন্দ্র এনবিএস প্রকল্পে ভর্তুকির পরিমাণ বাড়িয়েছে। এর ফলে বর্তমান খরিফ মরশুমে গত বছরের মতোই পি অ্যান্ড কে সার সহ ডিএপি-র সর্বোচ্চ খুচরো মূল্য একই থাকবে। কৃষকদের দূর্দশা লাঘব করতে কোভিড-১৯ প্যাকেজে এককালীন এই ব্যবস্থা গ্রহণ করা হয়েছে। কেন্দ্র পরিস্থিতির দিকে নজর রেখে চলেছে এবং সেইমতো ভর্তুকির হার নির্ধারণ করছে। অতিরিক্ত এই ভর্তুকির ফলে সরকারি কোষাগার থেকে ১৪,৭৭৫ কোটি টাকা বাড়তি খরচ হবে।
CG/CB/NS
(Visitor Counter : 723
প্রধানমন্ত্রীরদপ্তর
ভিডিও কনফারেন্সের মাধ্যমে বাংলাদেশের প্রধানমন্ত্রীর সঙ্গে যৌথভাবে দুটি প্রকল্প উদ্বোধন উপলক্ষে প্রধানমন্ত্রীর বক্তব্য
নয়াদিল্লি, ১৮ সেপ্টেম্বর, ২০১৮
বাংলাদেশের প্রধানমন্ত্রী, মাননীয় শেখ হাসিনা মহোদয়া,
ভারত এবং বাংলাদেশের মন্ত্রীগণ,
আর এই সরাসরি সম্প্রচারের সঙ্গে যুক্ত ভারত ও বাংলাদেশের বন্ধুগণ,
নমস্কার।
কয়েকদিনের মধ্যেই এটি আমাদের দ্বিতীয় ভিডিও কনফারেন্স।
আমাদের এই সহজ সম্পর্কের পেছনে কোনও প্রযুক্তি নয়, এর পেছনে রয়েছে, ভারত-বাংলাদেশ সম্পর্কের অবাধ গতি ও নিরন্তর প্রগতি।
ভৌগোলিকভাবে আমরা প্রতিবেশি দেশ। কিন্তু মানসিকভাবে আমরা একই পরিবারের সদস্য।
পরস্পরের সুখ-দুঃখে পাশে দাঁড়ানো, পরস্পরের উন্নয়নে সাহায্যের হাত বাড়ানো – এসব আমাদের পারিবারিক মূল্যবোধেরই পরিচয়।
বিগত কয়েক বছরে আমাদের সহযোগিতা বিশ্ববাসীকে দেখিয়েছে যে প্রতিবেশীরা চাইলে একে অপরের জন্যে কী না করতে পারে!
চার দশক পুরনো সীমান্ত বিবাদের সুষ্ঠু সমাধান থেকে শুরু করে বিভিন্ন উন্নয়নমূলক প্রকল্পে পরস্পরের পাশে দাঁড়ানো, আমরা সকল ক্ষেত্রে অভূতপূর্ব উন্নতি করেছি।
এই উন্নতির কৃতিত্ব আমি মাননীয় প্রধানমন্ত্রী শেখ হাসিনার দক্ষ নেতৃত্বকে দিতে চাই। আর সেজন্যে আমি আপনাকে আন্তরিক অভিনন্দন জানাই।
বন্ধুগণ,
আজ যে ভারত-বাংলাদেশ মৈত্রী পাইপলাইনের কাজ শুরু হয়েছে, তা উন্নয়নের ক্ষেত্রে আমাদের পারস্পরিক সহযোগিতার মহাকাব্যে এক নতুন অধ্যায় জুড়বে!
যে কোনও দেশের উন্নয়নে জ্বালানী একটা বড় ভূমিকা পালন করে। সেজন্যে আমার দৃঢ় বিশ্বাস, এই পাইপলাইন বাংলাদেশের দ্রুত উন্নয়নের আকাঙ্ক্ষাপূরণে সহায়ক হয়ে উঠবে।
বিশেষ করে বাংলাদেশের উত্তরভাগে এই পাইপলাইন সুলভে জ্বালানী তেল পৌঁছে দেবে।
এই পাইপলাইন বাংলাদেশের আর্থিক সমৃদ্ধির পাশাপাশি আমাদের পারস্পরিক সম্পর্কে আরও প্রাণশক্তি সঞ্চার করবে।
আমি অত্যন্ত আনন্দিত যে, ভারতের অর্থানুকূল্যে তৈরি হলেও এই পাইপলাইন সংযোগের পর বাংলাদেশের সরকার ও জনগণকে সমর্পণ করা হবে।
একইভাবে আজ আমরা যে রেল প্রকল্পের কাজ শুরু করেছি, তা ঢাকার যানজট হ্রাস করার পাশাপাশি বাংলাদেশের পরিবহণ শুল্কের আমদানিও বাড়াবে। আমার দৃঢ় বিশ্বাস, এই রেল প্রকল্প বাংলাদেশের আন্তর্দেশীয় যোগাযোগ ব্যবস্থার পাশাপাশি নাগরিক যাতায়াত ব্যবস্থাকেও উন্নত করবে।
শ্রদ্ধাভাজনেষু,
আপনি চান যে উভয় দেশের জনগণের মধ্যে আবার ১৯৬৫ পূর্ববর্তী কালের মতো অবাধ যাতায়াত শুরু হোক। এই আকাঙ্খা আমাকে প্রেরণা জোগায়।
আমি আনন্দিত যে, ঢাকা- টোঙ্গী – জয়দেবপুর এর মতো প্রকল্প আমাদের পারস্পরিক যাতায়াত ব্যবস্থাকে একবিংশ শতাব্দীর উপযোগী করে তুলতে গুরুত্বপূর্ণ ভূমিকা পালন করবে।
মাত্র ১০ দিনের মধ্যে আমরা ভিডিও কনফারেন্সের মাধ্যমে ৫টি গুরুত্বপূর্ণ প্রকল্প উদ্বোধন করতে পেরেছি। এই গতি, এই বাস্তবায়ন আপনার প্রজ্ঞা এবং দক্ষ নেতৃত্ব ছাড়া সম্ভব হ’ত না!
আমি বিশ্বাস করি যে আগামী দিনে ভারত ও বাংলাদেশের জনগণের উজ্জ্বল ভবিষ্যতের জন্যে আমরা এই ভাবনা নিয়েই কাজ করে যাব।
শ্রদ্ধাভাজনেষু,
আমার বক্তব্য সম্পূর্ণ করার আগে আপনাকে আগামী ২৪শে সেপ্টেম্বর তারিখে আপনার জন্মদিনের জন্যে আন্তরিক শুভেচ্ছা জানাতে চাই। সমস্ত ভারতবাসীর পক্ষ থেকে আপনার দীর্ঘ আয়ু, সুস্থ সবল শরীর ও সবরকম সাফল্য কামনা করি, আর আশা করি, বাংলাদেশের উন্নয়ণ এবং ভারত-বাংলাদেশ মৈত্রীর আপনি এমনভাবেই পথপ্রদর্শকের ভূমিকা পালন করে যাবেন।
ধন্যবাদ।
CG/SB/SB…
(Visitor Counter : 146
পেট্রোলিয়ামওপ্রাকৃতিকগ্যাসমন্ত্রক
ইন্ডিয়ান অয়েল কর্পোরেশন লিমিটেডের পশ্চিমবঙ্গ রাজ্য দপ্তরের প্রধানের দায়িত্বে এলেন প্রীতিশ ভারত
কলকাতা, ২৮ ফেব্রুয়ারি, ২০১৯
ইন্ডিয়ান অয়েলের কার্যনির্বাহী অধিকর্তা শ্রী প্রীতিশ ভারত গত ১৮ ফেব্রুয়ারি পশ্চিমবঙ্গ রাজ্য দপ্তরের প্রধানের দায়িত্ব গ্রহণ করেছেন। এর আগে, তিনি ইন্ডিয়ান অয়েলের ওড়িশা রাজ্য দপ্তরের রাজ্য প্রধান হিসেবে কাজ করছিলেন।
শ্রী ভারত, রৌরকেলার ন্যাশনাল ইনস্টিটিউট অফ টেকনলজি থেকে মেকানিক্যাল ইঞ্জিনিয়ারিং বিষয়ে পড়াশোনা করেছেন। তিনি বাণিজ্যিক প্রশাসন এবং পরিচালন বিষয়ে স্নাতকোত্তর পড়াশোনা করেছেন স্লোভেনিয়া বিশ্ববিদ্যালয়ে। পেট্রোলিয়াম শিল্পে তাঁর তিন দশকের অভিজ্ঞতা রয়েছে। পাশাপাশি, ইন্ডিয়ান অয়েলের খুচরো ব্যবসার ক্ষেত্রেও তাঁর যথেষ্ট অভিজ্ঞতা রয়েছে।
এর আগে শ্রী ভারত দেশের বিভিন্ন জায়গায় প্রধানের দায়িত্বে কাজ করেছেন।
CG/SSS/DM
(Visitor Counter : 78
স্বাস্থ্যওপরিবারকল্যাণমন্ত্রক
কোভিড – ১৯ এর সর্বশেষ তথ্য
সুস্থ হয়ে ওঠার হার বৃদ্ধি পেয়ে হয়েছে ৪৭.৭৬%
নতুন দিল্লি, ৩১ মে, ২০২০
(দেশে কোভিড-১৯ মহামারীর মোকাবিলায় কেন্দ্র এবং বিভিন্ন রাজ্য ও কেন্দ্রশাসিত অঞ্চলগুলি নানা উদ্যোগ গ্রহণ করেছে। উচ্চপর্যায়ে এগুলি নিয়ে প্রতিনিয়ত পর্যালোচনা করা হচ্ছে।
শেষ পাওয়া খবরে দেশে গত ২৪ ঘন্টায় সুস্থ হয়ে বাড়ি ফিরে গেছেন ৪,৬১৪জন। এপর্যন্ত মোট ৮৬,৯৮৩ জন সুস্থ হয়েছেন। মোট আক্রান্তের ৪৭.৭৬ শতাংশ সুস্থ হয়ে বাড়ি ফিরেছেন। বর্তমানে চিকিৎসারত আছেন ৮৯,৯৯৫ জন।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে। এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
CG/CB
বিজ্ঞানওপ্রযুক্তিমন্ত্রক
সিএসআইআর – সিএমইআরআই, সংস্থার প্রতিষ্ঠা দিবসে ইকো ক্যাম্পাস আবাসিক কলোনী উদ্বোধন
কলকাতা, ২৬শে ফেব্রুয়ারী, ২০২১
সিএসআইআর – সিএমইআরআই, আজ সংস্থার প্রতিষ্ঠা দিবস উদযাপন করেছে। সিএসআইআর –এর মহানির্দেশক ও বিজ্ঞান ও প্রযুক্তি গবেষণা দপ্তরের সচিব ড. শেখর সি. মান্ডে, সিএসআইআর – সিএমইআরআই নির্দেশক অধ্যাপক হরিশ হিরানী এবং সিএসআইআর – আইআইসিবি –র নির্দেশক ড. অরুণ বন্দোপাধ্যায় এই অনুষ্ঠানে উপস্থিত ছিলেন।
ড. মান্ডে সিএসআইআর – সিএমইআরআই –এর ইকো ক্যাম্পাস আবাসিক কলোনীর উদ্বোধন করেছেন। বাস্তুতন্ত্রের জন্য স্থিতিশীল, পরিবেশবান্ধব, জ্বালানী সাশ্রয়ী, বর্জ্য মুক্ত ও পুনর্নবিকরণযোগ্য জ্বালানীর ব্যবস্থা এই কলোনীতে রয়েছে। এখানে সৌরশক্তি চালিত রান্নার ব্যবস্থা, জৈব গ্যাস প্ল্যান্ট, জৈব চাষ, কোভিড প্রতিরোধী ব্যবস্থাপনা, জলে দূষণ প্রতিরোধী উদ্ভিদ, বায়ু বিশুদ্ধকরণ ব্যবস্থা রয়েছে। মহানির্দেশক আত্মারাম মেমোরিয়াল ভলিবল টুর্নামেন্ট এবং এমজিকে মেনন স্মারক দাবা প্রতিযোগিতারও উদ্বোধন করেছেন।
সিএসআইআর – সিএমইআরআই, ঐ অঞ্চলের পুরসভাগুলির প্রতিনিধি, অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রকের আধিকারিক এবং শিল্পপতিদের সঙ্গে মত বিনিময়ের জন্য একটি সম্মেলনের আয়োজন করেছিল। অধ্যাপক হিরানী সম্মেলনে অংশগ্রহণকারীদের সিএসআইআর – সিএমইআরআই –এর বিভিন্ন উদ্ভাবনকে সমাজের সকলের কাছে পৌঁছে দিতে সাহায্য করার জন্য আহ্বান জানিয়েছেন। প্রযুক্তির উদ্ভাবনের পর বিভিন্ন এলাকার নানা সমস্যার সমাধানে সেটি প্রয়োগের গুরুত্বের উপর তিনি জোর দিয়েছেন।
ড. মান্ডে, সিএসআইআর – সিএমইআরআই –এর প্রতিষ্ঠা দিবস উপলক্ষ্যে ভাষণ দিয়েছেন। তিনি এই সংস্থার কাজ কর্মের প্রশংসা করে অধ্যাপক হিরানীকে অভিনন্দন জানিয়েছেন।
সংস্কৃতিমন্ত্রক
কেন্দ্রীয় অর্থমন্ত্রী শ্রীমতী নির্মলা সীতারমণ আজ শুল্ক দপ্তরের বাজেয়াপ্ত প্রাচীন ও মধ্যযুগীয় দুষ্প্রাপ্য সামগ্রী/মুদ্রা পর্যটন ও সংস্কৃতি মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী প্রহ্লাদ সিং প্যাটেলের হাতে তুলে দিয়েছেন
নতুন দিল্লি, ১১ নভেম্বর, ২০২০
কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমণ আজ নতুন দিল্লির নর্থ ব্লকে আয়োজিত এক অনুষ্ঠানে শুল্ক দপ্তরের বাজেয়াপ্ত প্রাচীন ও মধ্যযুগীয় দুষ্প্রাপ্য সামগ্রী/মুদ্রা পর্যটন এবং সংস্কৃতি মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী প্রহ্লাদ সিং প্যাটেলের হাতে তুলে দিয়েছেন।
এই হস্তান্তর অনুষ্ঠানে উপস্থিত ছিলেন কেন্দ্রীয় অর্থ ও কর্পোরেট বিষয়ক প্রতিমন্ত্রী শ্রী অনুরাগ সিং ঠাকুর, অর্থ সচিব ডঃ অজয়ভূষণ পাণ্ডে, সিবিআইসি-এর চেয়ারম্যান শ্রী এম অজিৎ কুমার, কেন্দ্রীয় প্রত্যক্ষ কর পর্ষদ, সংস্কৃতি মন্ত্রক এবং ভারতীয় পুরাতত্ব সর্বেক্ষণ দপ্তরের শীর্ষ আধিকারিক বৃন্দ।
বাজেয়াপ্ত ৪০,২৮২টি মুদ্রার মধ্যে বেশ কিছু মুদ্রা ১২০৬ থেকে ১৭২০ খ্রীষ্টাব্দের সুলতানি ও মোঘল আমলের। এছাড়াও বেশ কিছু মুদ্রা কুশান, ইহুদি, গুপ্ত, চোল, রাজপুত, মোঘল, মারাঠা, কাশ্মীর, ব্রিটিশ শাসিত ভারত, ফরাসী সময়কালের। ১৮০০ থেকে ১৯০০ খ্রীষ্টাব্দের বেশ কিছু অস্ট্রেলিয়ান মুদ্রাও রয়েছে এর মধ্যে। বাজেয়াপ্ত সামগ্রীগুলির মধ্যে ১৮টি দুষ্প্রাপ্য স্ট্যাম্প/সিল, ধর্মীয় প্রতীক, রৌপ্য কোমরবন্ধ এবং অন্যান্য প্রত্নতাত্বিক সামগ্রিও রয়েছে।
১৯৯৪ সালে ২১শে জুন দিল্লি বিমানবন্দরে শুল্ক দপ্তর তল্লাশি চালানোর সময় হংকং থেকে আসা দু’জন বিদেশী নাগরীকের কাছ থেকে এই দুষ্প্রাপ্য মুদ্রা, তামার স্ট্যাম্প/সিল, রৌপ কোমরবন্ধ এবং অন্যান্য দুষ্প্রাপ্য সামগ্রি বাজেয়াপ্ত করে। তাদেরকে নিয়ে তল্লাশি চালিয়ে শহরের একটি বাড়ি থেকে বেশ কিছু সোনার মুদ্রা উদ্ধার হয় এবং সেগুলিকে বাজেয়াপ্ত করা হয়।
আইনী প্রক্রিয়া শেষ হওয়ার পরে ভারতীয় শুল্ক বিভাগ ভারতীয় প্রত্নতাত্ব সর্বেক্ষণকে এই বাজেয়াপ্ত দুষ্প্রাপ্য সামগ্রী ও মুদ্রাগুলির মূল্য নির্ধারণের জন্য অনুরোধ জানায়। এর জন্য একটি কমিটিও গঠন করা হয়। চলতি বছরের জানুয়ারি থেকে জুন মাসের মধ্যে এই কমিটি তাদের প্রতিবেদন জমা করেছে। মোট ৪০,৩০১টি দুষ্প্রাপ্য সামগ্রীর মূল্য দাঁড়িয়েছে ৬৩.৯০ কোটি টাকা। এর পরে সিবিআইসি বাজেয়াপ্ত এই সামগ্রীগুলিকে ভারতীয় পুরাতত্ব সর্বেক্ষণ-এর হাতে তুলে দেয়।
প্রতিরক্ষামন্ত্রক
অবিবাহিত ভিন্নভাবে সক্ষম ছেলেরা ২৫ বছর বয়সের পরেও ইসিএইচএস-এর সুবিধে পাবেন
নতুন দিল্লী, ৮ জুলাই, ২০২০
এতদিন পর্যন্ত ইসিএইচএস প্রকল্পের সুবিধেভোগীদের অবিবাহিত, সম্পূর্ণ ভিন্নভাবে সক্ষম এবং আর্থিকভাবে নির্ভরশীল ছেলেরা এক্স সার্ভিস-মেন কন্ট্রিবিউটরি হেলথ স্কিম -এর সুবিধে ২৫ বছর বয়স পর্যন্ত পেতেন। সেন্ট্রাল গভর্মেন্ট হেলথ স্কিম -এর নিয়ম অনুযায়ী ইসিএইচএস-এর নিয়মটি মানা হতো। কিন্তু পয়লা জানুয়ারি ২০২০-র একটি নির্দেশনামা অনুসারে সিজিএইচএস ঘোষণা করেছে যে তাদের যেসব সুবিধেভোগীর ছেলেরা ভিন্নভাবে সক্ষম, অবিবাহিত এবং আর্থিকভাবে নির্ভরশীল সেইসমস্ত ছেলেরা ২৫ বছরের পরও সেই সুবিধে পাবেন। এ বিষয়ে No 4-24/96-C&P/CGHS/EHS সরকারি নির্দেশে বলা হয়েছে স্বাস্থ্য এবং পরিবারকল্যাণ মন্ত্রকের নির্দিষ্ট নিয়ম অনুযায়ী ২৫ বছরের পরেও এইসব ছেলেরা ওই প্রকল্পের সুবিধাটি পাবেন।
প্রতিরক্ষা মন্ত্রকের প্রাক্তন সেনাকর্মী কল্যাণ দপ্তর সিদ্ধান্ত নিয়েছে ইসিএইচএস-এর সুবিধেভোগীদের অবিবাহিত, সম্পূর্ণ ভিন্নভাবে সক্ষম এবং আর্থিকভাবে নির্ভর পুত্র সন্তানরাও ২৫ বছর বয়সের পরেও সিজিএইচএস-এর মতই এই প্রকল্পের সুবিধে পাবেন। স্বাস্থ ও পরিবার কল্যাণ মন্ত্রকের নির্দিষ্ট নিয়ম অনুযায়ী এই ব্যবস্থা কার্যকর হবে।
(CG/CB/SKD
কেন্দ্রীয়মন্ত্রিসভা
মন্ত্রিসভা পরম্পরাগত জ্ঞান সংক্রান্ত ডিজিটাল লাইব্রেরী -র তথ্য ভান্ডার ব্যবহারের সুযোগ উন্মুক্ত করল
নয়াদিল্লি, ১৭ অগাস্ট, ২০২২
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে আজ পরম্পরাগত জ্ঞান সংক্রান্ত ডিজিটাল লাইব্রেরী -র তথ্য ভান্ডার উন্মুক্ত করার বিষয়টি অনুমোদন করেছে। টিকেডিএল তথ্য ভান্ডার উন্মুক্ত করা ভারত সরকারের একটি উচ্চকাঙ্খী ও দূরদর্শী পদক্ষেপ। এটি ভারতীয় চিরাচরিত জ্ঞানের ক্ষেত্রে এক নতুন ভোর হবে। টিকেডিএল বিভিন্ন ক্ষেত্রে ভারতের পরম্পরাগত জ্ঞান ও ঐতিহ্যের উপর ভিত্তিতে করে গবেষণা, উন্নয়ন ও উদ্ভাবনের কাজ চালাতে উৎসাহ দেবে নতুন শিক্ষা নীতি ২০২০’র আওতায়।
ভারতীয় পরম্পরাগত জ্ঞানের চর্চা সামাজিক সুফল যোগানোর পাশাপাশি, অর্থনৈতিক উন্নয়নেরও সুযোগ করে দিচ্ছে। যেমন – এদেশের সনাতন ঔষধি ও সুস্বাস্থ্য ব্যবস্থা অর্থাৎ আয়ুর্বেদ, সিদ্ধা, ইউনানি, সওয়ারিগতা এবং যোগা দেশে ও বিদেশে অসংখ্য মানুষের চাহিদা মেটাচ্ছে আজও। কোভিড-১৯ অতিমারীর বিরুদ্ধে প্রতিরোধ গড়ে তুলতেও অনেককে ভারতীয় সনাতনী ঔষধি ব্যবস্থার সাহায্য নিতে দেখা গেছে। এ বছরের এপ্রিলে বিশ্ব স্বাস্থ্য সংস্থা  তার প্রথম সনাতনী ঔষধির বিশ্ব কেন্দ্রটি ভারতে স্থাপন করেছে। এগুলি বর্তমান পরিস্থিতিতে সনাতনী জঙানের প্রাসঙ্গিকতার গুরুত্ব নির্দেশ করে।
মন্ত্রিসভার এই সিদ্ধান্তের ফলে সনাতনী জ্ঞান ও বর্তমান চর্চার সংহতি ও মিলনের মধ্য দিয়ে উদ্ভাবন এবং বাণিজ্যিকরণ বৃদ্ধির উপর গুরুত্ব প্রদান করলো। আগামী দিনে ভারতীয় পরম্পরাগত জ্ঞান সম্পর্কে অন্যান্য ক্ষেত্রের তথ্যাদিও টিকেডিএল – এর তথ্য ভান্ডারে যুক্ত হবে সংরক্ষণ, সুরক্ষা ও উন্নয়নের দৃষ্টিভঙ্গীর পরিপ্রেক্ষিতে। এতদিন পূর্ণাঙ্গ টিকেডিএল তথ্য ভান্ডারটি অনুসন্ধান ও পরীক্ষার জন্য বিশ্ব জুড়ে ১৪টি মাত্র পেটেন্ট অফিসেই ব্যবহার করা যেত। এবারে এই তথ্য ভান্ডার ব্যবহারের সুযোগ বাড়ার সঙ্গে সঙ্গে সৃজনশীল মনকে উন্নততর আরও নিরাপদ ও আরও কার্যকর সুস্বাস্থ্যগত সমাধান করতে উদ্বুদ্ধ করবে। ভারতের সমৃদ্ধ ঐতিহ্য নব নব আর্থ-সামাজিক উন্নয়নের বলিষ্ঠ ভিত্তি রচনা করবে।
PG/PM/SB
(